ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने कमला हैरिस को पदभार ग्रहण करने पर बधाई दी
प्रधानमंत्री श्री नरेन्द्र मोदी ने कमला हैरिस को अमरीका के उपराष्ट्रपति का पदभार ग्रहण करने पर बधाई दी है।
एक ट्वीट संदेश में प्रधानमंत्री ने कहा, “कमला हैरिस को अमरीका के उपराष्ट्रपति का पदभार ग्रहण करने पर बधाई। यह एक ऐतिहासिक दिन है। सुश्री हैरिस से मिलकर भारत और अमरीका के संबंधो को और मजबूत बनाने की उम्मीद करता हूं। भारत और अमरीका की साझेदारी दुनिया के लिए लाभप्रद होगी”।
रक्षा मंत्रालय
ग्वालियर से नई दिल्ली तक आजादी का अमृत महोत्सव दौड़ का आयोजन
"आज़ादी का अमृत महोत्सव" के अंतर्गत एकीकृत रक्षा स्टाफ मुख्यालय  द्वारा एक ट्राई सर्विस दौड़ का आयोजन किया गया। यह दौड़ 15 अक्टूबर, 2021 को महारानी लक्ष्मीबाई स्मारक, ग्वालियर से शुरू हुई जिसमें सात सदस्य थे जिनमें दो महिला अधिकारी शामिल थीं।
21 अक्टूबर 2021 को, फरीदाबाद वायु सेना स्टेशन से रियर एडमिरल मनीष शर्मा असिस्टेंट चीफ ऑफ इंटीग्रेटेड डिफेंस स्टाफ, आईडीएस मुख्यालय द्वारा दिल्ली के लिए दौड़ के अंतिम चरण को हरी झंडी दिखाई गई। ग्रुप कैप्टन के एस गणेश, स्टेशन कमांडर, वायु सेना स्टेशन फरीदाबाद और स्टेशन के उत्साही धावक, टीम के साथ स्टेशन से 3 किमी तक एकजुटता और समर्थन के संकेत के रूप दौड़े।
दौड़ का समापन राष्ट्रीय युद्ध स्मारक, नई दिल्ली में हुआ, जहां टीम का स्वागत जनरल बिपिन रावत, पीवीएसएम, यूवाईएसएम, एवीएसएम, वाईएसएम, एसएम, वीएसएम, एडीसी, चीफ ऑफ डिफेंस स्टाफ ने किया।
एमजी/एएम/एबी
(Visitor Counter : 460
वाणिज्य एवं उद्योग मंत्रालय
श्री राजेश कुमार सिंह ने उद्योग संवर्धन और आंतरिक व्यापार विभाग में सचिव के रूप में पदभार ग्रहण किया
आईएएस श्री राजेश कुमार सिंह  ने वाणिज्य एवं उद्योग मंत्रालय के अंतर्गत उद्योग संवर्धन और आंतरिक व्यापार विभाग के सचिव के रूप में पदभार ग्रहण कर लिया है। आईएएस श्री अनुराग जैन  के सड़क परिवहन एवं राजमार्ग मंत्रालय में सचिव के रूप में नियुक्त के होने के बाद उन्हें यह कार्यभार सौंपा गया है। इससे पहले, वह मत्स्य पालन, पशुपालन और डेयरी मंत्रालय के पशुपालन एवं डेयरी विभाग के सचिव के रूप में कार्यरत थे।
श्री राजेश कुमार सिंह केरल कैडर से 1989 बैच के भारतीय प्रशासनिक सेवा के अधिकारी हैं। उन्होंने केंद्र सरकार में डीडीए के आयुक्त, पेट्रोलियम और प्राकृतिक गैस मंत्रालय में संयुक्त सचिव, कृषि विभाग में संयुक्त सचिव, सहकारिता एवं किसान कल्याण विभाग में संयुक्त सचिव तथा भारतीय खाद्य निगम में मुख्य सतर्कता अधिकारी के रूप में कई महत्वपूर्ण पदों पर जिम्मेदारी निभाई है। राजेश कुमार सिंह ने केरल सरकार में सचिव और राज्य के शहरी विकास तथा वित्त सचिव के तौर पर भी महत्वपूर्ण पदों पर कार्य किया है।
उप राष्ट्रपति सचिवालय
उपराष्ट्रपति ने दीपावली की पूर्व संध्या पर देशवासियों को बधाई दी
उपराष्ट्रपति श्री जगदीप धनखड़ ने दीपावली की पूर्व संध्या पर देशवासियों को बधाई दी है। उनका संदेश इस प्रकार है-
“मैं देशवासियों तथा विदेशों में रह रहे प्रवासी भारतीय समुदाय को पावन प्रकाशोत्सव, दीपावली की हार्दिक बधाई और शुभकामनाएं देता हूं।
पारंपरिक हर्ष और उल्लास के साथ मनाया जाने वाला दीपावली का यह पर्व चौदह वर्ष के वनवास के बाद, मां सीता और लक्ष्मण के साथ श्री राम के अयोध्या वापस लौटने का उत्सव है। वनवास की इस अवधि में श्री राम ने ऋषि मुनियों से ज्ञान अर्जित किया, सुदूर वनों में बसने वाले आम लोगों को संगठित कर, पाप और बुराई पर विजय प्राप्त की। दीपावली, एक उदार और कल्याणकारी राज्य के हमारे आदर्श- 'राम राज्य' के अभ्युदय का भी प्रतीक है। यह पर्व, श्री राम के जीवन चरित में निहित सद्गुणों के प्रति हमारी गहरी आस्था को दर्शाता है। उन्होंने एक आदर्श राजा, आज्ञाकारी पुत्र, एक अजेय योद्धा और सदाचार की जो मर्यादाएं स्थापित की थीं, वे उन्हें पुरुषोत्तम श्री राम के रूप में श्रद्धेय बनाती हैं, जिनका अनुसरण मानवता पीढ़ियों से करती रही है।
दीपावली, समृद्धि की देवी मां लक्ष्मी और सौभाग्य एवं ज्ञान के देवता श्री गणेश के पूजन का भी अवसर है।
दीपों का यह पर्व हमारे जीवन में ज्ञान, पवित्रता, समृद्धि और शांति लाए। जगमगाते दीयों की आभा हमारे देश को आशा, खुशी, स्वास्थ्य और सौहार्द से प्रकाशित करे।”
रक्षा मंत्रालय
रक्षा मंत्री ने मिलिट्री इंजीनियर सर्विसेज  के लिए वेब आधारित परियोजना निगरानी पोर्टल लॉन्च किया
रक्षा मंत्री श्री राजनाथ सिंह ने आज नई दिल्ली मेंमिलिट्री इंजीनियर सर्विसेज  के लिए वेब आधारित परियोजना निगरानी पोर्टल  लॉन्च किया। इस पोर्टल की अवधारणा केंद्र सरकार के डिजिटल इंडिया मिशन के अनुसार की गई है। इसे भास्कराचार्य नेशनल इंस्टीट्यूड फोर स्पेस एप्लीकेशन्स एंड जिओ-इंफोर्मेटिक्स  द्वारा विकसित किया गया है।
लॉन्च किया गया यह नया एकीकृत पोर्टल एमईएस द्वारा लागू की जाने वाली पहली परियोजना प्रबंधन-शासन प्रणाली है। यह पोर्टल परियोजनाओं की शुरुआत से लेकर उसके पूरा होने तक की वास्तविक समयावधि की निगरानी करने में सक्षम होगा। न केवल एमईएस के हितधारक बल्कि सशस्त्र बलों के उपयोगकर्ता भी परियोजना की जानकारी प्राप्त कर सकते हैं। यह इस संगठन के वैज्ञानिक प्रबंधन के लिए एमईएस की अनेक पहलों में से एक है।
रक्षा मंत्री ने इस पहल की सराहना की, जिसके एमईएस परियोजनाओं की निगरानी करने में अनेक लाभ हैं। उन्होंने डिजिटल होने के लिए बधाई भी दी।
डिजिटल इंडिया मिशन को आगे बढ़ाते हुए, एमईएस नौ अन्य ई-गवर्नेंस अनुप्रयोगों को लागू करने की प्रक्रिया में है। उसका यह प्रयास सेना के लिए बुनियादी ढांचा विकास के लिए उत्पादकता बढ़ाने, पारदर्शिता स्थापित करने और दक्षता में सुधार लाने की दिशा में बढ़ाया गया कदम है। इन अनुप्रयोगों में उत्पाद अनुमोदन पोर्टल, एडब्ल्यूएमपी जांच और स्थिति अनुप्रयोग, ई-मिजरमेंट बुक, बजट प्रबंधन पोर्टल, कार्य अनुमान अनुप्रयोग, बिलिंग एवं निर्माण लेखा प्रबंधन, कैशबुक प्रबंधन एवं लेखा प्रणाली, ठेकेदार एवं सलाहकार सूची पोर्टल एवं ई-डेविएशन शामिल हैं। इन अनुप्रयोगों का इस साल के अंत तक विकसित होने तथा अगले साल के मध्य तक एकलउद्यम संसाधन योजना  में शामिल होने की उम्मीद है।
एमईएस ने बहु-मंजले आवासों के निर्माण, अत्याधुनिकमल्टी-स्पेशियलिटी अस्पतालों के निर्माण, अनेक रन-वे बुनियादी ढांचे का प्रावधान, विशेष समुद्री संरचनाओं के निर्माण, जल तथा सीवेज उपचार संयंत्र जैसीकेंद्रीय इंजीनियरिंग सेवाओं से संबंधित अपनी परियोजनाओं में अत्याधुनिक तकनीकों को अपनाया है।
चीफ ऑफ डिफेंस स्टाफ और सैन्य मामलों के विभाग के सचिव जनरल बिपिन रावत, थल सेनाध्यक्ष जनरल मनोज एम. नरवणे, वायु सेना प्रमुख एयर मार्शल विवेक राम चौधरी, रक्षा सचिव डॉ. अजय कुमार, चेयरमैनचीफ ऑफ स्टाफ कमिटी केचीफ ऑफ इंटीग्रेटेड डिफेंस मार्शल बी.आर. कृष्णा, वाइस चीफ ऑफ नेवल स्टाफ वाइस एडमिरल सतीश नामदेव घोरमाडे, ई-इन-सी ऑफएमईएस लेफ्टिनेंट जनरल हरपाल सिंह और भारतीय तटरक्षक बल के महानिदेशक कृष्णास्वामी नटराजन भी डब्ल्यूबीपीएमपी के लॉन्चिंग समारोह में उपस्थित थे।
शिक्षा मंत्रालय
श्री संजय धोत्रे जी20 शिक्षा मंत्रियों की 22 जून को होने वाली बैठक में भारत का प्रतिनिधित्व करेंगे
शिक्षा और इलेक्ट्रॉनिकी एवं आईटी राज्य मंत्री श्री संजय धोत्रे 22 जून, 2021 को होने वाली जी20 शिक्षा मंत्रियों की बैठक में भारत का प्रतिनिधित्व करेंगे। वह इसी दिन जी20 शिक्षा और श्रम व रोजगार मंत्रियों की संयुक्त बैठक में भी शामिल होंगे। ये दोनों बैठकें इटली की अध्यक्षता में मिलेजुले रूप में होने जा रही हैं। भारत इसमें वर्चुअल माध्यम से भागीदारी करेगा।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 191.19 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 19.88 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी COVID 19 टीकाकरण 16 जनवरी 2021 को शुरू हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,91,19,40,995
|
|
शेष टीके
|
|
19,88,31,826
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 191.19 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 19.88 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
विज्ञान एवं प्रौद्योगिकी मंत्रालय
तरल पदार्थों की चिपचिपाहट और लोच में सामंजस्य लाने से खाद्य उद्योगों में प्रवाहन और प्रसंस्करण को और अधिक कुशल बनाया जा सकता है
वैज्ञानिकों ने खाद्य और व्यक्तिगत देखभाल उत्पादों के उद्योगों में प्रयुक्त सामग्री के प्रसंस्करण के दौरान तरल पदार्थ की चिपचिपाहट और लोचनी में सामंजस्य स्थापित करके करके चॉकलेट, लोशन, चटनी  जैसे तरल पदार्थों के प्रवाह में सुधार करने के लिए एक नई विधि खोजी है।
आमतौर पर पाइप लाइनों के माध्यम से तरल पदार्थों को प्रवाहित करते समय की प्रक्रिया में कम चिपचिपे द्रव द्वारा अधिक चिपचिपे द्रव का विस्थापन करना शामिल होता है। इससे तरल पदार्थों के बीच सम्मिश्रण में अस्थिरता पैदा होती है जो एक पदार्थ द्वारा दूसरे में मिश्रित होने के जटिल पैटर्न की दिशा में अग्रसर हो जाता है। ऐसा होने पर तरल पदार्थों के आगे प्रवाहित होने के दौरान अशुद्धियाँ शुरू हो जाती हैं। इसलिए प्रसंस्करण के दौरान तरल पदार्थों के सुचारू प्रवाह को सुनिश्चित करने के लिए इन अस्थिरताओं को दूर करने की आवश्यकता है ।
विज्ञान और प्रौद्योगिकी विभाग, भारत सरकार के एक स्वायत्त संस्थान, रमन अनुसंधान संस्थान के वैज्ञानिकों ने अपने अध्ययन में यह पाया है कि विस्थापित करने वाले द्रव की चिपचिपाहट और विस्थापित होने वाले द्रव की सांद्रता पर निर्भर लोच में परिवर्तन करने से ऐसी अस्थिरता को कम किया जा सकता है और परस्पर सम्पर्क के दौरान सम्मिश्रित होने की स्थूलता  और विस्थापन की क्षमता को नियंत्रित किया जा सकता है।
इस अध्ययन में विज्ञान और प्रौद्योगिकी विभाग के विज्ञान और इंजीनियरी विकास बोर्ड  भारत और रमन अनुसंधान केंद्र  द्वारा संयुक्त रूप से वित्त पोषित शोधकर्ताओं ने अपने प्रयोग में मकई से प्राप्त स्टार्च के जलीय निलंबन  और ग्लिसरॉल- एवं पानी के मिश्रण  का उपयोग किया । प्रयोगों के पहले भाग में, ग्लिसरॉल पानी के मिश्रण की चिपचिपाहट को बदलकर दो तरल पदार्थों  स्टार्च के निलंबन द्रव) के बीच चिपचिपाहट के अनुपात को बदल दिया गया था। इस मामले में मकई स्टार्च निलंबन की चिपचिपाहट स्थिर थी जबकि ग्लिसरॉल और पानी के मिश्रण की चिपचिपाहट ग्लिसरॉल-पानी के मिश्रण में ग्लिसरॉल के अनुपात को बदलकर भिन्न हो गई थी। प्रयोगों के दूसरे भाग जिसमे मकई स्टार्च निलंबन की लोच के प्रभाव की जांच की जाती है, चिपचिपेपन के अनुपात को स्थिर रखा गया था। मकई स्टार्च निलंबन की लोच को बदल दिया गया जिससे इसकी सांद्रता बदल गई, जबकि ग्लिसरॉल-पानी के मिश्रण की विभिन्न सांद्रता को चुनकर तरल पदार्थों के बीच चिपचिपाहट अनुपात को स्थिर रखा गया। यह शोध जर्नल 'कोलाइड्स एंड सर्फेस ए' में प्रकाशित हुआ है ।
इन अस्थिरताओं पर दवाब डालने से अधिक चिपचिपे/ विस्कोलेटिक तरल पदार्थ का कुशलता से विस्थापन होता है और जो खाद्य प्रसंस्करण, तेल निकालने एवं चीनी का शोधन करने जैसे उद्योगों में सामग्री को प्रवाहित करने में उपयोगी होता है। इस अध्ययन से दो तरल पदार्थों के बीच परस्पर सम्मिश्रण  में आने वाली अस्थिरता को समझने में भी सहायता मिल सकती है और यह धातुओं के निस्यन्दन  और इलेक्ट्रोडपोजिशन जैसी प्रक्रियाओं के डिजाइन और वृद्धि में आवश्यक है साथ ही यह चीनी और चॉकलेट जैसे दो चरणों के मिश्रण और विलगन  के बाद चॉकलेट की बनावट और स्वाद को भी प्रभावित कर सकता है।
प्रकाशन लिंक: https://doi.org/10.1016/j.colsurfa.2021.127405
लेखक: पालका, राहुल सत्यनाथब, श्रीराम के. कल्पथिब, रंजिनी बंद्योपाध्याय
- नरम संघनित पदार्थ समूह, रमन अनुसंधान संस्थान, सी.वी. रमन एवेन्यू, सदाशिवनगर, बेंगलुरु 560 080, भारत
- धातुकर्म और सामग्री इंजीनियरिंग विभाग, भारतीय प्रौद्योगिकी संस्थान मद्रास, चेन्नई 600 036, भारत
संचार एवं सूचना प्रौद्योगिकी मंत्रालय
भारत को एशियाई प्रशांत डाक संघ का नेतृत्व
भारत इस महीने से एशियाई प्रशांत डाक संघ  का नेतृत्व संभालेगा। इसका मुख्यालय बैंकॉक, थाईलैंड में है। अगस्त-सितंबर 2022 के दौरान बैंकॉक में आयोजित 13वीं एपीपीयू कांग्रेस के दौरान हुए सफल चुनावों के बाद, डाक सेवा बोर्ड के पूर्व सदस्य  डॉ. विनय प्रकाश सिंह 4 वर्षों के कार्यकाल के लिए संघ के महासचिव का पदभार संभालेंगे।
एशियाई प्रशांत डाक संघ एशियाई-प्रशांत क्षेत्र के 32 सदस्यीय देशों का एक अंतर-सरकारी संगठन है। एपीपीयू इस क्षेत्र में यूनिवर्सल पोस्टल यूनियन  का एकमात्र प्रतिबंधित संघ है, जो संयुक्त राष्ट्र की एक विशेष एजेंसी है। एपीपीयू का लक्ष्य डाक सेवाओं के क्षेत्र में सहयोग को बढ़ावा देना के लिए सदस्य देशों के बीच डाक संबंधों का विस्तार,सुविधा देना और सुधार करना है। विभिन्न यूपीयू परियोजनाओं के क्षेत्रीय केंद्र के रूप में, एपीयूयू यह सुनिश्चित करने में भी अग्रणी भूमिका निभाता है कि यूपीयू की सभी तकनीकी और परिचालन परियोजनाएं इस क्षेत्र में पूरी हो जाएं ताकि क्षेत्र को सर्वोत्तम संभव तरीके से वैश्विक डाक नेटवर्क में एकीकृत किया जा सके। महासचिव डाक संघ की गतिविधियों का नेतृत्व करते हैं और एशियन पैसिफिक पोस्टल कॉलेज  के निदेशक भी हैं जो इस क्षेत्र का सबसे बड़ा अंतर सरकारी डाक प्रशिक्षण संस्थान है।
डाक संघ को लेकर अपने दृष्टिकोण के बारे में बताते हुए डॉ. विनय प्रकाश सिंह ने कहा, "मेरा लक्ष्य डाक नेटवर्क के माध्यम से व्यापार के विकास में सुधार करने, संघ की स्थिरता सुनिश्चित करने और एपीपीसी में कराए जाने वाले प्रशिक्षण पाठ्यक्रमों में सुधार करने के लिए एशिया प्रशांत क्षेत्र में डाक से जुड़े संस्थानों के साथ क्षेत्रीय समन्वय में सुधार करना है।" एशिया प्रशांत क्षेत्र में पूरी दुनिया के मेल का लगभग आधा मेल आता-जाता है और यहां डाक मानव संसाधन पूरी दुनिया का लगभग एक तिहाई है।
डाक विभाग के सचिव श्री विनीत पांडे ने कहा, “यह पहली बार है जब कोई भारतीय शख्स डाक क्षेत्र में एक अंतरराष्ट्रीय संगठन का नेतृत्व कर रहा है। डाक क्षेत्र के लिए इस महत्वपूर्ण मोड़ पर, यह विभाग के लिए सौभाग्य की बात है कि उसका अधिकारी एशियाई प्रशांत डाक संघ  की गतिविधियों का,विशेष रूप से भारत की जी20 अध्यक्षता के इस वर्ष से,नेतृत्व करेगा।” उन्होंने आगे कहा, "भारत एपीपीयू को अपना पूर्ण समर्थन देना जारी रखेगा और एपीपीयू सदस्यता के सामूहिक दृष्टिकोण को प्रभावी ढंग से साकार करने के लिए अपने योगदान को और मजबूत करेगा।"
पृथ्वी विज्ञान मंत्रालय
प्रतिमान और आंकड़ों के समावेश में सामूहिक प्रभाव के तरीकों  के बारे में तीन दिवसीय अंतर्राष्ट्रीय सम्मेलन 24 फरवरी, 2020 से
 विकसित की है जो मौसम का संभावित पूर्वानुमान प्रदान करती है। संभावित पूर्वानुमान अंतिम उपयोगकर्ताओं की निर्णय लेने और उनके कार्यों की योजना बनाने में मदद करते हैं। उच्च विभेदन  वैश्विक और क्षेत्रीय ईपीएस के पूर्वानुमान अत्यधिक खराब मौसम के अधिक सटीक पूर्वानुमान प्रदान करते हैं और योजनाकारों और प्रशासकों को समय पर कार्रवाई करने में मदद करते हैं। भारत ने हाल ही में दो वैश्विक ईपीएस को प्रचालन के रूप में लागू किया है जिसका दुनिया में उच्चतम रेजोल्यूशन और 4 किमी का क्षैतिज रेजोल्यूशन एक क्षेत्रीय ईपीएस है जिसमें भारतीय क्षेत्र को शामिल किया गया है। वर्तमान स्थिति, भविष्य की संभावनाओं और ईपीएस के अधिकतम उपयोग के बारे में विचार-विमर्श के लिए एक मंच प्रदान करने के लिए, एनसीएमआरडब्ल्यूएफ ने 24 फरवरी 2020 को नोएडा में तीन दिवसीय अंतर्राष्ट्रीय सम्मेलन आयोजित किया है। सम्मेलन के प्रमुख विषय हैं:
· मौसम की वैश्विक भविष्यवाणी की सामूहिक प्रभाव प्रणाली
· आंकड़ों के समावेश में सामूहिक प्रभाव प्रणाली
· मासिक और मौसमी पूर्वानुमान में सामूहिक प्रभाव प्रणाली
· सामूहिक प्रभाव पूर्वानुमान प्रणाली की अनुमति का संवहन
· मौसम के पूर्वानुमान के सामूहिक प्रभाव का सत्यापन
· मौसम के पूर्वानुमान के सामूहिक प्रभाव के अनुप्रयोग
ब्रिटेन के मौसम कार्यालय ईसीएमडब्ल्यूएफ, अमरीका के एनओएए, दक्षिण कोरिया के केएमए, ऑस्ट्रेलिया के बीओएम, अमरीका के मेरीलैंड विश्वविद्यालय के एनसीएआर, ब्रिटेन की रीडिंग यूनिवर्सिटी, न्यूजीलैंड के एनआईडब्ल्यूए, सउदी अरब के केएयूएसटी, थाइलैंड के टीएमडी के जाने-माने अंतर्राष्ट्रीय विशेषज्ञ विभिन्न प्रमुख संगठनों के जाने-माने भारतीय वैज्ञानिकों के साथ आंकड़ों के सामूहिक समावेश और प्रतिमान के क्षेत्र में नवीनतम घटनाक्रमों के संबंध में अपनी प्रस्तुतियां देंगे। लगभग 20 युवा वैज्ञानिकों और अनुसंधानकर्ता अपने अनुसंधान के निष्कर्षों को प्रस्तुत करेंगे। इनके अलावा सम्मेलन में विभिन्न क्षेत्रों के साझेदार, भविष्यवक्ताओं सहित करीब 100 प्रतिनिधि शामिल होंगे।
ईएमडीडीए पर अंतर्राष्ट्रीय सम्मेलन का उद्घाटन केन्द्रीय स्वास्थ्य और परिवार कल्याण, विज्ञान और प्रौद्योगिकी, पृथ्वी विज्ञान मंत्री डॉ. हर्षवर्धन करेंगे।
विद्युत मंत्रालय
श्री आर.के. सिंह ने बिहार में आरईसी की सीएसआर परियोजना के तहत 10 मोबाइल हेल्थ क्लीनिक 'डॉक्टर आपके द्वार' का उद्घाटन किया
12.68 करोड़ रुपये की सीएसआर परियोजना सुचारू संचालन के लिए तीन वर्षों के लिए परिचालन व्यय की सुविधा प्रदान करती है
- श्री आर.के सिंह ने कहा, "इस तरह की परियोजनाओं का लाभ गरीब से गरीब व्यक्ति और समाज के वंचित वर्ग के लोगों तक पहुंचना चाहिए, ताकि सभी को बेहतर स्वास्थ्य सुविधाएं उपलब्ध कराई जा सकें।"
- 10 एमएचसी में से तीन विशेष रूप से महिलाओं के लिए हैं जो बिहार में भोजपुर जिले के सभी 14 ब्लॉकों में वंचित आबादी को घर-घर प्राथमिक स्वास्थ्य देखभाल सेवा प्रदान करेंगी।
श्री आर.के.सिंह ने बिहार में भोजपुर जिले के आरा के सदर अस्पताल में दस मोबाइल हेल्थ क्लीनिक  की खरीद, संचालन और रखरखाव के लिए आरईसी की सीएसआर पहल का उद्घाटन किया
केंद्रीय ऊर्जा और नवीन एवं नवीकरणीय ऊर्जा मंत्री श्री आर.के.सिंह ने बिहार में भोजपुर जिले के आरा के सदर अस्पताल में दस मोबाइल हेल्थ क्लीनिक  की खरीद, संचालन और रखरखाव के लिए आरईसी की सीएसआर पहल का उद्घाटन किया। परियोजना की कुल लागत 12.68 करोड़ रुपए है जिससे परियोजना के सुचारू संचालन के लिए तीन वर्षों के लिए परिचालन व्यय की सुविधा प्रदान की जाएगी।
इस अवसर पर श्री आर.के. सिंह ने जोर देते हुए कहा कि ऐसी परियोजनाओं का लाभ गरीब से गरीब व्यक्ति और समाज के वंचित वर्ग के लोगों तक पहुंचना चाहिए ताकि सभी को बेहतर स्वास्थ्य सुविधाएं उपलब्ध कराई जा सकें। अपने संबोधन में उन्होंने कहा कि परियोजना की त्वरित और समयबद्ध प्रगति के लिए जिला प्रशासन की सक्रिय भागीदारी और कार्यान्वयन में शामिल सभी एजेंसियों द्वारा निरंतर निगरानी अनिवार्य है।
10 एमएचसी में से तीन विशेष रूप से महिलाओं के लिए हैं जिनसे बिहार में भोजपुर जिले के सभी 14 ब्लॉकों में वंचित आबादी को घर-घर प्राथमिक स्वास्थ्य देखभाल सेवा प्रदान की जाएगी। प्रत्येक एमएचसी अतिरिक्त बुनियादी उपकरणों से लैस होगी और इसमें एक डॉक्टर, एक नर्स, एक फार्मासिस्ट और एक ड्राइवर सह सहायक कर्मचारी सहित चार लोगों की टीम होगी। रोगियों को निःशुल्क में जेनरिक दवाएं भी दी जाएंगी। प्रत्येक एमएचसी प्रतिमाह 20 से अधिक शिविरों का आयोजन करेगी और प्रतिदिन 50-70 रोगियों को देखेगी।
इस कार्यक्रम में आरईसी के वित्त निदेशक श्री अजॉय चौधरी, भोजपुर के डीडीसी श्री विक्रम वीरकर, डॉक्टर्स फॉर यू के अध्यक्ष श्री रजत जैन, सीएसआर विभागाध्यक्ष श्री भूपेश चंदोलिया, और पटना वरिष्ठ सीपीएम श्री जोगीनाथ प्रधान भी शामिल हुए। समारोह में आरईसी, जिला प्रशासन और डीएफवाई के अन्य वरिष्ठ अधिकारी भी उपस्थित थे।
आरईसी लिमिटेड के बारे में: आरईसी लिमिटेड एक एनबीएफसी है जो पूरे भारत में विद्युत क्षेत्र के वित्तपोषण और विकास पर ध्यान केंद्रित कर रही है। 1969 में स्थापित, आरईसी लिमिटेड ने अपने संचालन के क्षेत्र में पचास वर्ष पूरे कर लिए हैं। यह राज्य बिजली बोर्डों, राज्य सरकारों, केंद्रीय/राज्य बिजली सुविधा केन्द्रों, स्वतंत्र बिजली उत्पादकों, ग्रामीण विद्युत सहकारी समितियों और निजी क्षेत्र की उपयोगिताओं को वित्तीय सहायता प्रदान करती है। उत्पादन, पारेषण, वितरण और नवीकरणीय ऊर्जा सहित विभिन्न प्रकार की परियोजनाओं के लिए इसका व्यावसायिक गतिविधियों में संपूर्ण विद्युत क्षेत्र मूल्य श्रृंखला में परियोजनाओं का वित्तपोषण शामिल है। आरईसी का वित्तपोषण भारत में हर चौथे बल्ब को रोशन करता है।
प्रधानमंत्री कार्यालय
प्रधानमंत्री ने कोरिया गणराज्य के राष्ट्रपति को पदभार ग्रहण करने पर बधाई और शुभकामनाएं दीं
प्रधानमंत्री श्री नरेन्द्र मोदी ने आज कोरिया गणराज्य के राष्ट्रपति श्री यून सुक-योल को राष्ट्रपति का पद ग्रहण करने पर बधाई और शुभकामनाएं दी हैं।
एक ट्वीट में प्रधानमंत्री ने कहा;
"मैं कोरिया गणराज्य के राष्ट्रपति श्री यून सुक-योल को आज अपने कार्यकाल की शुरुआत करने पर हार्दिक बधाई और शुभकामनाएं देता हूं। मैं उनसे जल्द ही मिलने और भारत-कोरिया गणराज्य के संबंधों को और मजबूत करने और समृद्ध करने के लिए मिलकर काम करने के लिए उत्सुक हूं।"
राष्ट्रपति सचिवालय
राष्ट्रपति कल महात्मा गांधी आयुर्विज्ञान संस्थान,वर्धा के स्वर्ण जयंती समारोह को संबोधित करेंगे
राष्ट्रपति श्री राम नाथ कोविंद 17 और 18 अगस्त, 2019 को महाराष्ट्र की यात्रा करेंगे। वे 17 अगस्त, 2019को महात्मा गांधीआयुर्विज्ञान संस्थान, सेवाग्राम, वर्धा के स्वर्ण जयंती समारोह को संबोधित करेंगे। वे गांधी सेवाग्राम आश्रम में बापू कुटी भी जायेंगे। उसी दिन राष्ट्रपति राजभवन, मुम्बईकी विभिन्न नवाचारी और पुनरुद्धार परियोजनाओं का उद्घाटन करेंगे। 18 अगस्त, 2019 को नई दिल्ली लौटने से पहलेराष्ट्रपति राजभवन, मुम्बई के बंकर में विरासत स्थल संग्रहालय का उद्घाटन करेंगे।
संस्कृति मंत्रालय
आजादी का अमृत महोत्सव के तहत नई दिल्ली में 19 दिसंबर को वंदे भारतम नृत्य उत्सव का भव्य समापन हुआ
अंतिम दौर में कुल 36 टीमों ने जीत हासिल की, जो गणतंत्र दिवस परेड 2022 में भाग लेंगी
वंदे भारतम भारत की एकता व अखंडता को सामने लाता है और भारत की सभ्यता संस्कृति को आगे बढ़ाने की दिशा में एक कदम है: श्रीमती मीनाक्षी लेखी
भारत की आजादी के 75 साल पूरे होने के उपलक्ष्य में रविवार, 19 दिसंबर, 2021 को नई दिल्ली के जवाहरलाल नेहरू स्टेडियम ऑडिटोरियम में आजादी का अमृत महोत्सव के तहत अखिल भारतीय नृत्य प्रतियोगिता "वंदे भारतम नृत्य उत्सव" का भव्य समापन समारोह आयोजित किया गया। इस दौरान जीतने वाली कुल 36 टीमों में दिल्ली की इंटरनेशनल एकेडमी ऑफ मोहिनी अट्टम, जय घोष डांस ग्रुप, रेखा डांस ग्रुप भी शामिल रहा। इसके अलावा चंडीगढ़ विश्वविद्यालय, मोहाली, पंजाब की गर्ल्स गिद्दा टीम और बॉयज भांगड़ा टीम, उत्तर प्रदेश से सुप्रिया डांस ग्रुप और ओम श्री विनायक ग्रुप के अलावा उत्तराखंड की संस्कार संस्कृति एवं पर्यावरण संरक्षण समिति समापन प्रतियोगिता में अन्य विजेता रहे।
समापन समारोह में संस्कृति और विदेश राज्य मंत्री श्रीमती मीनाक्षी लेखी के साथ कला और संस्कृति क्षेत्र की अन्य प्रसिद्ध हस्तियों जैसे श्रीमती इला अरुण, श्रीमती शिबानी कश्यप, श्रीमती प्रतिभा प्रहलाद और श्रीमती शोवाना नारायण आदि उपस्थित थीं। समारोह में सम्मानित जूरी श्रीमती गीतांजलि लाल, श्रीमती मैत्रेयी पहाड़ी और श्री संतोष नायर ने प्रतिभागियों के प्रदर्शन पर फैसला सुनाया। इस कार्यक्रम में प्रसिद्ध नृत्यांगना श्रीमती तनुश्री शंकर और उनकी टीम व श्रीमती रानी खानम और उनकी टीम ने शानदार कार्यक्रम पेश किया।
इस अवसर पर श्रीमती मीनाक्षी लेखी ने कहा कि जनभागीदारी के साथ वंदे भारतम का आयोजन प्रधानमंत्री श्री नरेन्द्र मोदी की इच्छा थी और उसी के अनुसार इस अखिल भारतीय कार्यक्रम का आयोजन किया गया, जिसमें देश भर के नर्तकों ने उत्साहपूर्वक भाग लिया। उन्होंने आगे कहा कि यह कार्यक्रम भारत की एकता और अखंडता को सामने लाता है और भारत की सभ्यता संस्कृति को आगे बढ़ाने की दिशा में एक कदम है। श्रीमती लेखी ने कहा कि दुनिया भर के लोगों को भारत की समृद्ध संस्कृति आकर्षित करती है और हमें इस पर गर्व करना चाहिए। देश के विभिन्न भागों से सर्वश्रेष्ठ नृत्य प्रतिभाओं को सामने लाने और उन्हें राष्ट्रीय मंच पर प्रदर्शित करने के लिए वंदे भारतम का आयोजन किया गया है।
9 से 12 दिसंबर तक कोलकाता, मुंबई, बेंगलुरु और नई दिल्ली में आयोजित क्षेत्रीय स्तर की प्रतियोगिताओं के लिए 200 से अधिक टीमों के 2,400 से अधिक प्रतिभागी चुने गए। जहां समूह ने सम्मानित जूरी के सामने अपने नृत्य कौशल का प्रदर्शन कर प्रशंसकों की वाहवाही लूटी। प्रतिभागियों ने प्रतियोगिता के लिए चयनित नृत्य श्रेणियों जैसे शास्त्रीय, लोक, आदिवासी और मिश्रण में विशेष रूप से नृत्य प्रस्तुत किए।
समापन समारोह के विजेता 26 जनवरी, 2022 को राजपथ  में होने वाली गणतंत्र दिवस परेड में सांस्कृतिक कार्यक्रम पेश करेंगे। समारोह में देश भर से चुनी गई 64 टीमों के 800 से अधिक कलाकारों ने अपनी प्रस्तुति दी।
समापन समारोह में भारत के कोने कोने से आए शीर्ष 36 टीमों को विजेता घोषित किया गया और उन्हें प्रमाणपत्रों से सम्मानित किया गया।